ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића-Црног број 44.

Место:Обреновац

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број ЈН/3000/0461/2017(1214/2017), за набавку услуга вулканизирања транспортних трака допреме угља 1 и 2 и додавачи бл.1-6 за 2017.г,ТЕНТ-А

, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр.1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца, следеће информације, односно појашњења:

ПИТАЊЕ 1: Захтев који сте конципирали а везан је за време доласка на лице места: Пружалац услуге треба по позиву Корисника услуге у року од 1h дође на лице места

Сматрамо да није у складу са законом о јавним набавкама где се наводи:

Члан 10

Наручилац је дужан да у поступку јавне набавке омогући што је могуће већу конкуренцију.Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума.

Члан 12

Наручилац је дужан да у свим фазама поступка јавне набавке обезбеди једнак положај свим понуђачима.

Наручилац не може да одређује услове који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

На основу изложеног молимо Вас да промените услове из конкурса!

**ОДГОВОР 1:** Процес рада тракастих транспортера не дозвољава дужи временски период изласка на лице места од 1h, јер у случају било којег оштећења на тракастом транспортеру, исти се одмах обезбеђује и позива се пружалац услуга да у најкраћем могућем временском року отклони квар како се не би угрозио процес производње електричне енргије. Уколико се тако не приступа раду може доћи до испада из процеса рада једног или чак сва три блока на допреми 1 или допреми 2. Оштећењем једне од трака на додавачима од блокова А1-А6 долази до испада млина или више њих, а са тим и смањене снаге блока.

Допрема угља 1 (блокови А1,А2 и А3) је укупне снаге 750МW, а допрема угља 2 (блокови А4,А5 и А) укупне снаге 1000МW.

У Конкурсној документацији (према члану 12. ЗЈН - начело једнакости понуђача) обезбеђен је у свим фазама поступка јавне набавке једнак положај свим понуђачима и нису одређивани услови који би значили националну, територијалну, предметну или личну дискриминацију међу понуђачима, нити дискриминацију која би произлазила из класификације делатности коју обавља понуђач.

Технички капацитет и техничка спремност  је законит и уобичајени додатни услов за учешће у поступку Јавних набавки које понуђача чине квалификованим и способним да изврши Јавну набавку, тако да понуђач буде спреман да у року од 1 сата буде на месту оштећеног транспортера, на тај начин понуђаче не доводи у неједнак положај него је то захтев процеса рада производње електричне енергије.

Наручилац је у Конкурсној документацији прецизно навео које услове понуђачи морају да испуне да би учествовали у конкретном поступку Јавне набавке, а циљ услова за учешће понуђача је отклањање ризика за Наручиоца да закључи уговор о јавној набавци са понуђачем који није у могућности да га испуни.

Наручилац је у Конкурсној документацији испоштовао члан 81. ЗЈН, према коме понуђач може да поднесе заједничку понуду, односно у случају да понуду подноси група понуђача, наведене доказе за технички капацитет и техничку спремност, доставити за оног члана групе који испуњава тражени додатни услов.

КОМИСИЈА

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_

\_\_\_\_\_\_\_\_\_\_\_\_